46. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ.  ΕΡΓΩΝ Αριθ. ΔΙ6α/014/268/Φ.Π.Μ. της 21 Απρ./4 Μαΐου 1988 (ΦΕΚ Β΄  267) Αντιστοιχία οργανικών μονάδων της Γ.Γ.Δ.Ε. με Δ/νση ή Τμήμα. Έχοντας υπόψη: 1)Τις διατάξεις:α)Των άρθρ. 9 και 16 παρ. 8 του Νόμ. 1586/86, β)του άρθρ. 5 του Νόμ. 679/77 όπως τροποποιήθηκαν με τις διατάξεις του άρθρ. 23 του Νόμ. 1418/84 (ΦΕΚ 23/τ.Α΄/29.2.84) «Δημόσια έργα και ρυθμίσεις συναφών θεμάτων», γ)του Νόμ. 867/79 και 1190/81. 2)Το Π.Δ. 69/88 «Οργανισμός της Κεντρικής Υπηρεσίας της ΓΓΔΕ». 3)Το Π.Δ. 910/77 «Οργανισμός τ.ΥΠΔΕ». 4)Το γεγονός ότι η ΓΓΔΕ μπορεί σύμφωνα με τις παραπάνω διατάξεις να συστήνει:α)Ειδικές υπηρεσίες (ΕΥΔΕ) σε περιπτώσεις εκτέλεσης ειδικών σημαντικών έργων με αρμοδιότητες Διευθύνουσας ή και Προϊσταμένης Αρχής, β)κλιμάκια διανομαρχιακών έργων των περιφερειακών υπηρεσιών και γ)τομείς αποκαταστάσεως Σεισμοπλήκτων (ΤΑΣ) προς άμεση αντιμετώπιση των ζημιών που προκαλούνται από σεισμούς. 5)Την ανάγκη όπως προκειμένου να επιλεγούν οι Πρ/νοι Δ/νσεων και Τμημάτων μετά την έκδοση Νέου Οργανισμού της ΓΓΔΕ, πρέπει να καθορισθεί και το αντίστοιχο επίπεδο των υπόψη υπηρεσιακών μονάδων, αποφασίζουμε: Ορίζουμε την αντιστοιχία των παρακάτω Οργανικών μονάδων της ΓΓΔΕ ως εξής: 1)Αντίστοιχες με Δ/νσεις, τις ειδικές υπηρεσίες Δημ. Έργων (ΕΥΔΕ) που συστήνονται σύμφωνα με το άρθρ. 5 του Νόμ. 679/77 όπως τροποποιήθηκε με το άρθρ. 23 του Νόμ. 1418/84. 2)Αντίστοιχα με τμήμα: α)Τα κλιμάκια Διανομαρχιακών και Νομαρχιακών υπηρεσιών που συστήνονται σύμφωνα με το άρθρ. 5 παρ. 2 του Νόμ. 679/77. β)Τα Γραφεία επίβλεψης της κατασκευής των έργων των ΕΥΔΕ, τα οποία έχουν έδρα την περιοχή εκτέλεσης του έργου, που συστήνονται σύμφωνα με το άρθρ. 5 παρ. 1 του Νόμ. 679/77. γ)Τους τομείς Αποκαταστάσεως Σεισμοπλήκτων (ΤΑΣ) που συστήνονται σύμφωνα με τις διατάξεις των Νόμ. 867/79 και 1190/81. 